Държавен вестник, бр. 101, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
2. Създава се ал. 3:
„(3) Избраните кандидати се назначават от 
ръководителя на висшето училище или научната 
организация до един месец от съобщението за 
избирането им.“
§ 23. В наименованието на раздел ІІІ от глава 
трета думата „Заемане“ се заменя с „Условия 
и ред за заемане“.
§ 24. В чл. 24 ал. 1 се изменя така:
„(1) Кандидатите за заемане на академич­
ната длъжност „доцент“ трябва да отговарят 
на следните условия:
1. да са придобили образователна и научна 
степен „доктор“;
2. не по-малко от две години:
а) да са заемали академична длъжност 
„асистент“, „главен асистент“, или
б) да са били преподаватели, включително 
хонорувани, или членове на научноизследо­
вателски екип в същото или в друго висше 
училище или научна организация, или 
в) да са упражнявали художественотворческа 
дейност, или
г) да са били специалисти от практиката и 
да имат доказани постижения в своята област;
3. да са представили публикуван монографи­
чен труд или равностойни публикации в специ­
ализирани научни издания или доказателства 
за съответни на тях художественотворчески 
постижения в областта на изкуствата, които 
да не повтарят представените за придобиване 
на образователната и научна степен „доктор“ и 
за придобиването на научната степен „доктор 
на науките“.“
§ 25. В чл. 25, изречение първо след думи­
те „провежда от“ се добавя „седемчленно“, а 
думите „което включва хабилитирани лица от 
Националната листа по чл. 4, ал. 2 и се състои 
от председател и шестима членове“ се заличават.
§ 26. В чл. 27 се правят следните изменения 
и допълнения:
1. В ал. 1 изречение второ се заличава.
2. Алинея 3 се изменя така:
„(3) Научното жури оценява кандидатите за 
заемане на академичната длъжност „доцент“ 
според изпълнението на условията по чл. 24, 
ал. 1.“
3. Създава се нова ал. 4:
„(4) При равни условия по чл. 24, ал. 1 на­
учното жури взема предвид и общата оценка, 
получена от оценяването на тези от следните 
допълнителни показатели, които са приложими 
за съответната област:
1. свързани с учебната дейност:
а) аудиторни и извънаудиторни занятия – раз­
работване на лекционни курсове; нововъведения 
в методите на преподаване, осигуряване на 
занимания в практическа среда извън висшето 
училище или научната организация;
б) публикувани учебни материали – ръ­
ководства, сборници и други, разработени от 
кандидата, или съавторство в издаден учебник 
или публикуван електронен учебник;
в) работа със студенти и докторанти, вклю­
чително съвместна работа със студенти и 
докторанти в научноизследователски и худо­
жественотворчески проекти;
2. свързани с научноизследователската 
дейност:
а) участие в научноизследователски проекти; 
участия с доклади на международни и нацио­
нални научни форуми; членство в авторитетна 
творческа и/или професионална организация 
в съответната научна област;
б) научни и научно-приложни разработки;
в) приложени в практиката резултати от 
научни изследвания; изобретения и рациона­
лизации;
г) научни публикации (печатни и електрон­
ни), включително публикации в международни 
издания;
3. свързани с художественотворческата 
дейност:
а) участие в проекти; членство в творческа 
организация; художественотворчески изяви, 
включително творчески изяви на международно 
признат форум;
б) създаване на произведения на изкуството 
с международно признание.“
4. Досегашната ал. 4 става ал. 5 и се из­
меня така:
„(5) При научните специалности в областта 
на изкуствата вместо научноизследователската 
дейност може да се оценява художественотвор­
ческата дейност.“
§ 27. Създава се чл. 27а:
„Чл. 27а. (1) Журито класира кандидатите 
с явно гласуване и ги предлага за избор от 
факултетния/научния съвет. Предложението 
до съвета се изготвя от председателя на науч­
ното жури и се подписва от всички членове в 
7-дневен срок.
(2) Факултетният, съответно научният съ­
вет взема решение за избор на „доцент“ по 
предложение на научното жури. Изборът се 
провежда при условия и по ред, определени с 
правилника на висшето училище или научната 
организация, не по-късно от един месец след 
получаване на предложението.“
§ 28. В наименованието на раздел ІV от глава 
трета думата „Заемане“ се заменя с „Условия 
и ред за заемане“.
§ 29. Член 29 се изменя така:
„Чл. 29. (1) Кандидатите за заемане на 
академичната длъжност „професор“ трябва да 
отговарят на следните условия:
1. да са придобили образователната и научна 
степен „доктор“;
2. да са заемали академичната длъжност 
„доцент“ в същото или в друго висше училище 
или научна организация не по-малко от две 
академични години или не по-малко от пет 
години: